Richard von Schaukal

Richard von SCHAUKAL (naskiĝinta la  en Brunno, mortinta la  en Vieno) estis aŭstra poeto, eseisto, tradukisto kaj kulturkritikisto. Edzigis lin en 1899 Fanny Hückel, kiu naskis du filojn kaj unu filinon.

Vivo
Post trapaso de la abiturienta ekzameno en 1892 Brunne li studis jursciencojn, laŭ patra volo, ĉe la universitato de Vieno (doktoriĝo en 1898). Inter 1894 kaj 1895 li volontulis ĉe la Saksaj Dragonoj kaj ekdeĵoris en 1897 en la politika administrado (moravia guberniejo de Brunno; de 1899 distrikta komisaro je Hranice na Moravě). Ĉi vivofazon li rerakontis en la verko Intérieurs aus dem Leben der Zwanzigjährigen (1900/01). En 1903 li insistis alienposteniĝi en la gazetara sekcio de la ministra konsilio en Vieno. En 1909 li nomumiĝis prezidiĉefo en la Ministerio pri publikaj laboroj (ministra konsilistece venis en 1911). En 1918 li retiriĝis el al publikaj servoj. Inter 1920 kaj 1930 li studis anglistikon, romanistikon, germanistikon kaj antikvan filozofion Viene dediĉonte sin ĝismorte nur al verkado.

Inspirite antaŭ ĉio de modernaj francaj verkistoj kaj de Heinrich Heine, E. T. A. Hoffmann, Adalbert Stifter kaj Stefan George, li sentis sin proksima al Karl Kraus kaj Peter Altenberg. Multaj, ofte novromantikaj poemvolumoj, al ironia versnoveleto Pierrot und Colombine oder das Lied von der Ehe (1902), sed ankaŭ dramaj skizoj, tradukoj de Ŝekspiro kaj francaj poetoj (Verlaine, Duhamel, Mallarmé, Merimée) kiel ankaŭ noveloj, aŭtobiografiaj skizoj, aforismoj kaj observadoj konsistigas lian ampleksan verkaron. Gloron Schaukal akiris al si per la romanfragmento Leben und Meinungen des Herrn Andreas von Balthesser, eines Dandy und Dilettanten (1907), kritiko de la burĝa-demokrata amassocieto kaj pledo por laŭklasa ordo kun nobeloj je la pinto.

Graveco
Schaukal flegis grandan, ofte pridisputeblan korespondadon kun konataj samtempuloj  (i.a. Hermann Hesse, Rainer Maria Rilke, Thomas Mann, Heinrich Mann, Ferdinand von Saar, Marie von Ebner-Eschenbach, Stefan Zweig, Arthur Schnitzler, Max Brod, Carl Moll, Alfred Kubin). Li estis kolektanto de libroj kaj membro en multaj literaturaj kluboj. En 1929 fondiĝis la Schaukal-societo, kiu eldonis en 1934 liajn skribaĵojn Beiträge zu einer Selbstdarstellung, Eine Auswahl von Versuchen zum 27. Mai 1934. Laste ili aktivis en 1954, okaze de la 80-a datreveno naskiĝtaga de Schaukal. En 1996 estiĝis en Kaselo la societo Richard-von-Schaukal-Gesellschaft, kiu eldonas jarlibron ("Eros Thanatos") kaj literaturan serion (ekz. Mimi Lynx, Die Sängerin, noveloj 1999; Meine Gärten, poemoj, 2002). Ne malmultajn aĵojn de Schaukal estis muzikigitaj (krom ne tute 20 komponistoj ankaŭ fare de Max Brod) kaj ilustritaj (i.a. de Heinrich Vogeler, Ferdinand von Reznicek, Franz von Bayros, Alfred Kubin, Joseph Beuys kaj Wolfgang Schaukal) aŭ tradukitaj en la lingvojn anglan kaj francan.

Aliaj verkoj
Vom Geschmack. Zeitgemäße Laienpredigten über das Thema Kultur, 1910
Vom unsichtbaren Königreich. Versuche 1896-1909, 1910
Neue Verse (1908–1912), 1912
Zettelkasten eines Zeitgenossen. Aus Hans Bürgers Papieren, 1913;
Herbst, Gedichte 1912-1914, 1914
Kriegslieder aus Österreich 1914, 1914 kaj 1915
1914 in Ehernen Sonetten und Liedern, 1914
Zeitgemäße deutsche Betrachtungen, 1916
Erkenntnisse und Betrachtungen, 1934
Einsame Gedankengänge 1934/39, 1947
Frühling eines Lebens. Aus den Erinnerungen des Dichters, 1949
Wie ganz bin ich dein eigen. Gedichte an seine Frau, 1960  (eldonis Lotte von Schaukal)
Fonto
Girardi, Claudia: "Schaukal, Richard von" - ĉe: Neue Deutsche Biographie 22 (2005), p. 590-591 
Eksteraj ligiloj

Vikifontaro
verkoj ĉe Projekt-Gutenberg
ligiloj ĉe DDB

kategorio:Aŭstraj juristoj
kategorio:Aŭstraj verkistoj
kategorio:Germanlingvaj verkistoj
Kategorio:Mortintoj en Vieno
kategorio:Homoj el Brno
kategorio:Naskiĝintoj en 1874
kategorio:Mortintoj en 1942